Woordveertjies: Hier is die wenners | Netwerk24
Dit is een van drie kategorieë van die AKTV-Woordveertjies wat Vrydag bekend gemaak is.
Dié pryse beloon al langer as 'n dekade skrywers, digters en dramaturge.
Harry Kalmer, wenner van die ATKV-prosaprys.
Dit is deur Penguin Random House uitgereik.
Kalmer, wat verlede jaar aan kanker dood is, het in sy leeftyd net een prys gewen: Vir sy Engelse vertaling van sy boek 'n Duisend stories oor Johannesburg. Die beoordelaars van die ATKV-prosaprys was Elmari Rautenbach, Riana Scheepers en Kirby van der Merwe.
Oor In 'n land sonder voëls sê hulle:
"Hierdie teks is 'n kragtoer. Kalmer besin oor 'n bestaan/oorlewing in dié donkerwordende wêreld deur die swaksiende "oë" van sy hoofkarakter. Die leser kan nie anders as om Kalmer, die skrywer, in die teks in te lees nie. Kalmer was reeds terminaal toe die teks voltooi is.
Chris Karsten het die prys vir spanningslektuur met sy sielkundige riller Anderman se vrou (Human & Rousseau) losgeslaan.
Anderman se vrou stel ondersoek in na die onsigbare motiewe wat een mens dryf om 'n ander onvoorstelbare leed aan te doen, maar dan is dit ook 'n nie-sentimentele liefdesverhaal wat die onverwagte vreugde van 'n tweede kans vier. Dit is 'n roman wat inlig én verras.
Die beoordelaars sê:
"Hierdie boek staan uit bo al die ander wat die baie goeie spanningslyn betref. Die skrywer skep spanning vanaf die eerste bladsy tot aan die einde van die boek. Dit is veral verfrissend dat die storie (met sy tentakels in apartheid) so heen-en-weer tussen Kanada en Suid-Afrika pendel."
Die wenner van die prys vir niefiksie is Carel van der Merwe met Kansvatter: die rustelose lewe van Ben Viljoen (Protea).
Kansvatter bied 'n wonderlike openbarende blik op 'n fassinerende stuk Suid-Afrikaanse en Afrikaanse geskiedenis, wat boonop op verrassende maniere met ons huidige tydsgewrig resoneer. Dit bied die insig dat hoe meer dinge verander, hoe meer hulle dieselfde bly. Hierdie baksteen van 'n boek getuig van wye en diep navorsing (soos dit 'n oud-PhD-tesis betaam), maar bied die storie van Ben Cronje in elegante, hoogs leesbare prosa. Dis 'n boek wat groot plesier verskaf en wat 'n mens in een ellelange sitslag kan deurdraf, maar waarnatoe 'n mens telkens teruggekatrol word.